**Kedves Partnereink/Vásárlóink!**

**2020. április 20-án hétfőn a biztonságos betegellátás szabályait betartva újra kinyitjuk közforgalmi területen lévő szaküzleteinket!**

Üzleteinkben a járványügyi helyzetnek megfelelő keretek között a mozgásszervi és rehabilitációs eszközök és szolgáltatások teljes körével várjuk:

* ortopéd és diabéteszes cipő méretvétel és átadás
* talpbetétek és egyedi lábágyak készítése
* kényelmi lábbelik
* sportegészségügyi termékek
* gyógyászati segédeszközök
* rendelésre történő eszköz beszerzés

Központi telephelyünkön, a Béke u 45 alatti Dr Orto Egészségközpontban magasan képzett ortopédiai műszerészeink bármilyen egyedi segédeszközt el tudnak készíteni gyermekek és felnőttek részére egyaránt, pl.

* egyedileg készített alsó végtagi, felső végtagi és törzs ortézisek
* alsó végtagi protézisek
* bénult láb ellátás dinamikus eszközökkel

Speciális eszközök beszerzését, egyedi engedélyek intézését is végezzük. Amennyiben Önnek szakorvosi konzultációra, vényre van szüksége, segítünk.

Üzleteinkben 09.00-12.00 óra között a rendkívüli helyzetben kihirdetett szabályok szerint kizárólag 65 éven felüliek tartózkodhatnak, 12.00 órától a 65 éven aluliak kiszolgálása történik. Egyedi kiszolgáláshoz minden esetben kérjen időpontot az ügyfelszolgalat@drorto.hu email címen vagy a 061 239 23 80 telefonszámon.

Helyiségenként egy időben csak egy ügyfél tartózkodhat, így előfordulhat, hogy a bejárat előtt kell várakoznia. Ebben az esetben kérjük, tartson 1-2 méter távolságot az Ön előtt várakozótól! A Béke úton kinti ülőhelyet is tudunk biztosítani. Kérjük, az ellátásra lehetőség szerint egyedül, vagy a segítő kísérővel érkezzen. Lázasan, köhögve, felső légúti panaszokkal nem veheti igénybe szolgáltatásainkat! Fertőzés gyanújának felmerülése esetén dolgozóink jogosultak az Ön testhőmérsékletét test-távoli hőmérővel ellenőrizni.

Ügyelünk a higiéniai előírások betartására, rendszeresen fertőtlenítünk, maszkot és kesztyűt viselünk. Kérjük Ön is vegyen fel maszkot - kedvező áron nálunk is vásárolhat mosható, fertőtleníthető kivitelben.

**Üzleteink módosított nyitva tartása:**

* Dr. Orto Egészségcentrum, XIII. Béke u. 45.: 09.00 - 17.00
* Dr. Orto Egészségszalon, XIII. Szent István krt. 24.: 10.00 - 18.00
* Dr. Orto Lábcentrum, XIII. Pannónia u. 22: 09.00 - 17.00
* Dr. Orto Gyógyászati Szaküzlet, VII. Rottenbiller u. 24: 09.00 - 17.00
* Dr. Orto Szaküzlet, Hajdúszoboszló: (április 21-től) 09.00 - 17.00

**Vigyázzunk magunkra, vigyázzunk egymásra! Köszönjük együttműködését!**